Wilber is n groot gees, sommige beskou hom as die grootste filosoof van ons tyd. Ek hou van wat hy sê en hoe hy dink. Sy “Integral Spirituality” was n indrukwekkende boek, n rigtingwyser vir my pad deur die lewe, inderdaad `n openbaring oor die hoekom en waarom van die lewe. Baie dinge in die ontwikkeling van die mens het begin sin maak na ek die boek gelees het.
Abraham Maslow het vir my die fondament gelê, en Ken Wilber het voort gebou op daardie fundament. Ek was lanklaas so opgewonde oor boek soos ek oor die een is.
As julle my soek … ek sit iewers in n hoekie en lees en maak verwoed aantekeninge met n “Do NOT disturb” bordjie om my nek!